**Gátlisti 2.5**

Málstjórar farsældar (sveitarfélög)

[ ]  **Búið er að tilnefna málstjóra farsældar hjá sveitarfélagi**

* Málstjórar farsældar eiga alla jafna að vera staðsettir í félagsþjónustu eða annars staðar þar sem þarfir barns liggja.
* Málstjórar farsældar uppfylla viðmið um hæfi skv. [9. gr. reglugerðar](https://island.is/reglugerdir/nr/1180-2022#:~:text=9.%20gr.,%C3%BE%C3%A1gu%20fars%C3%A6ldar%20barna.) nr. 1180/2022

[ ]  **Búið er að tilkynna alla þá sem gegna hlutverki málstjóra farsældar til BOFS**

* BOFS kallar reglulega eftir skráningu málstjóra farsældar frá stjórnendum í félagsþjónustu.
* Skráning málstjóra og allar breytingar skal senda á farsaeld@bofs.is
	+ *Vakin er athygli á að félagsþjónusta skal tilkynna BOFS ef sveitarfélagið hefur nýtt heimild í 2. mgr. 20. gr. farsældarlaga barna til að velja málstjóra utan félagsþjónustu sveitarfélagsins.*

[ ]  **Málstjórar farsældar hafa yfirgripsmikla þekkingu á þjónustu í þágu farsældar barna**

* Yfirgripsmikil þekking málstjóra vísar til þess að hann hafi grundvöll til að veita ráðgjöf og leiða samþættingu farsældarþjónustu frá fyrsta stigi til þriðja stigs.
* Sjá nánar [lög um samþættingu þjónustu í þágu farsældar barna](https://www.althingi.is/lagas/nuna/2021086.html) og [reglugerð um tengiliði og málstjóra samþættingar þjónustu í þágu farsældar barna](https://island.is/reglugerdir/nr/1180-2022).

[ ]  **Málstjórar farsældar í sveitarfélagi hafa fengið upplýsingar um útgefið stuðningsefni BOFS**

* Stuðningsefni fyrir málstjóra farsældar er hægt að nálgast hér [(hlekkur).](https://island.is/s/bofs/eydubloed-vegna-farsaeldar#:~:text=%C3%A1%20me%C3%B0g%C3%B6ngu%20%2D%20Word-,Stu%C3%B0nings%C3%A1%C3%A6tlanir,-Stu%C3%B0nings%C3%A1%C3%A6tlun%20fars%C3%A6ldar%20%2D%20Word)
* Námskeið í [Farsældarskóla BOFS](https://farsaeldarskolinn.teachable.com/) hafa gefist vel fyrir málstjóra farsældar og er þeim velkomið að sækja námskeiðin.

[ ]  **Málstjórar farsældar hafa fengið upplýsingar um hvert þeir geta leitað eftir ráðgjöf**

* BOFS veitir ráðgjöf til málstjóra farsældar, m.a. aðstoð við vinnslu einstakra mála. Farsældar- og gæðasvið BOFS sinnir þessari ráðgjöf: farsaeld@bofs.is eða sími 530 2600.
* Ef málstjórar farsældar geta leitað ráðgjafar hjá sveitarfélagi er mikilvægt að koma þeim upplýsingum áfram til málstjóra.

[ ]  **Málstjórar farsældar sinna mánaðarlegri skráningu á vinnslu mála til BOFS**

* Sjá nánar leiðbeiningaskjal [hér](https://assets.ctfassets.net/8k0h54kbe6bj/2I4pYYCxCDm8L9tZd8tYtg/d0672cedba552d59cf45d16c2a4349da/Leidbeingar-fyrir-malstjora-um-skraningu-fe-2024.pdf).
* Von er á breytingum á skráningarkerfi í kringum áramót 2024/2025.

**Fjárframlög**

Sveitarfélög/stofnanir hafa fengið úthlutað fjárframlögum til þess að mæta kostnaði vegna samþættingar þjónustu í þágu farsældar barna, m.a. vegna hlutverka málstjóra farsældar. Sjá nánar myndband hér [(hlekkur).](https://www.youtube.com/watch?v=M_MINB76cA8) Vakin er sérstök athygli á eftirfarandi forsendum sem liggja að baki útreikningum fjárframlaga:

* Gert er ráð fyrir að fjölga þurfi stöðugildum málstjóra farsældar fyrir börn sem eru í þörf fyrir þjónustu á 2. stigi.
* Gert er ráð fyrir 30 málum á hvern málstjóra á 2. og 3. stigi.
* Í dag eru sveitarfélög með stöðugildi málstjóra í barnaverndarmálum og málefnum fatlaðra barna sem ekki eru höfð með í þeim útreikningi sem liggur til grundvallar þörf á málstjórum farsældar þar sem það er hlutverk og kostnaður sem nú þegar er skylda sveitarfélaga.

**Umræðuhópar málstjóra**

Farsældarlögin gera ekki ráð fyrir því að málstjórar starfi í hópum og miðli upplýsingum um aðstæður barna sín á milli. Þó ber að taka fram að gefist hefur vel að mynda umræðuhópa fyrir málstjóra farsældar innan sveitarfélags sem funda reglulega og ræða verklag í kringum nýtt hlutverk. Á slíkum fundum skal ekki ræða persónugreinanleg mál.

**Stuðningsefni fyrir málstjóra farsældar frá BOFS**

* *Stuðningsáætlun farsældar.*
* *Fylgiskjal vegna stuðningsáætlunar farsældar – leiðbeiningar um notkun og ákveðin atriði.*
* *Aðkoma barns að vinnu stuðningsteymis.*
* *Aðkoma sjálfstætt starfandi sérfræðinga að vinnu stuðningsteymis.*
* *Skapalón fyrir fundargerðir stuðningsteyma.*
* *Leiðbeiningar um flutning mála.*
* *Flæðirit – barnavernd og samþætting.*